SL Uradni list Evropske unije L 46/1

UREDBA SVETA (ES, EURATOM) št. 257/2005

z dne 4. februarja 2005

o določitvi ponderjev, ki se od 1. julija 2004 uporabljajo za prejemke uradnikov, pogodbenih uslužbencev in začasnih uslužbencev Evropskih skupnosti, ki delajo v tretjih državah, in tudi nekaterih uradnikov, ki so ostali na delovnem mestu v desetih novih državah članicah v obdobju največ petnajst mesecev po pristopu

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Pobodbe o ustanovitvi Evropske skupnosti za atomsko energijo,

ob upoštevanju Kadrovskih predpisov za uradnike Evropskih skupnosti in pogojev za zaposlitev drugih uslužbencev teh skupnosti, določenih z Uredbo (EGS, Euratom, ESPJ) št. 259/68 (1), in zlasti prvega odstavka člena 13 Priloge X h Kadrovskim predpisom,

ob upoštevanju Akta o pristopu iz leta 2003 in zlasti člena 33(4) Pogodbe,

ob upoštevanju predloga Komisije,

ob upoštevanju naslednjega:

(1) Treba je upoštevati spremembe življenjskih stroškov v tretjih državah in določiti ponderje, ki naj se od 1. julija 2004 uporabljajo za prejemke, ki se v valuti države zaposlitve izplačajo uradnikom, pogodbenim uslužbencem in začasnim uslužbencem, ki delajo v tretjih državah, kot tudi nekaterih uradnikov, ki so ostali na delovnem mestu v desetih novih državah članicah v obdobju največ petnajst mesecev po 1. maju 2004.

(2) Ponderji, ki so se uporabili za izplačilo na podlagi Uredbe (ES, Euratom) št. 1785/2004 (2), imajo lahko za posledico pozitivne ali negativne prilagoditve prejemkov z učinkom za nazaj.

(3) Treba je predvideti naknadno doplačilo, če se zaradi novih ponderjev prejemki zvišajo.

(4) Treba je predvideti povračilo preveč izplačanih zneskov za obdobje med 1. julijem 2004 in datumom začetka veljavnosti te uredbe, če se zaradi novih ponderjev prejemki znižajo.

(5) Treba je predvideti, da bo morebitno povračilo možno za obdobje največ šestih mesecev pred datumom začetka veljavnosti te uredbe in da se bodo njegovi učinki lahko razporedili na obdobje največ dvanajstih mesecev od tega datuma, podobno kot je predvideno za ponderje, ki se uporabljajo znotraj Skupnosti za prejemke in pokojnine uradnikov in drugih uslužbencev Evropskih skupnosti –

SPREJEL NASLEDNJO UREDBO:

Člen 1

Ponderji, ki se uporabljajo za prejemke uradnikov, pogodbenih uslužbencev in začasnih uslužbencev Evropskih skupnosti, ki delajo v tretjih državah, kot tudi nekaterih uradnikov, ki so ostali na delovnem mestu v desetih novih državah članicah v obdobju največ petnajst mesecev po pristopu, ki se izplačujejo v valuti države zaposlitve, so z učinkom od 1. julija 2004 določeni v Prilogi.

Menjalni tečaji, ki se uporabljajo za izračun teh prejemkov, se določijo v skladu s pravili za izvajanje Finančne uredbe in ustrezajo datumu iz prvega odstavka.

Člen 2

1. Institucije izvedejo retroaktivna izplačila, če se prejemki zaradi ponderjev, ki so določeni v Prilogi, zvišajo.

2. Institucije izvedejo za obdobje med 1. julijem 2004 in začetkom veljavnosti te uredbe negativne retroaktivne prilagoditve prejemkov, če se prejemki zaradi ponderjev, ki so določeni v Prilogi, znižajo.

Retroaktivne prilagoditve, ki pomenijo povračilo preveč izplačanih zneskov, so možne za obdobje največ šestih mesecev pred datumom začetka veljavnosti te uredbe. Povračilo se lahko razporedi na obdobje največ dvanajstih mesecev po istem datumu.

Člen 3

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 4. februarja 2005 Za Svet Predsednik J. ASSELBORN

(1) UL L 56, 4.3.1968, str. 1, Kadrovski predpisi in pogoji, kakor je bila nazadnje spremenjeni z Uredbo (ES, Euratom) št. 857/2004 (UL L 161, 30.4.2004, str. 11).

(2) UL L 317, 16.10.2004, str. 1.